Ռուֆուս Սյուել

Ռուֆուս Ֆրեդերիկ Սյուել (, ), թատրոնի, կինոյի և հեռուստատեսության բրիտանացի դերասան։

Կենսագրություն 
Ռուֆուս Սյուելը ծնվել է 1967 թվականի հոկտեմբերի 29-ին Թուիքենեմում (Միդլսեկս կայսրություն, Անգլիա)։ Նրա հայրը եղել է բավականին հայտնի նկարիչ-անիմատոր, որ նկարահանել է անիմացիոն հոլովակներ «The Beatles» խմբի համար («» և «Yellow Submarine»): Դերասանի հորական կողմի նախնիներից մեկը եղել է ավազակ, որի համար նրան 19-րդ դարում Անգլիայից արտաքսել են Ավստրալիա։ Ապագա դերասանի ծնդից կարճ ժամանակ անց նրա ծնողները որոշել են տեղափոխվել Ռիչմոնդ, որտեղ հայրը լքել է ընտանիքը և հեռացել կնոջից՝ թողնելով նրանց առանց ապրելու միջոցների։ Դերասանի մայրն ստիպված է եղել աշխատել մի քանի վայրերում, և նրան ուղղակի ժամանակ չի մնացել Ռուֆուսի և նրա ավագ եղբոր` Կասպարի դաստիարակությամբ զբաղվելու համար, ովքեր,մնալով առանց հսկողության, սկսել են ծխել, խմել և լսլել ծանր երաժշտություն։ Երբ Սյուելը եղել է տասը տարեկան, նրա հայրը հանկարծամահ է եղել, ինչը մեծ հարված է եղել տղայի համար. նա դադարել է այցելել դպրոց և գիշերել տանը, և մի անգամ նույնիսկ գիշերել է ոստիկանությունում։ Այդ ժամանակ Ռուֆուս Սյուելն սկսել է աշխատել իր առաջին գումարները՝ նվագելեվ հարվածային գործիքներ տարբեր խմբերում։

19 տարեկանում Սյուելը հասկացել է, որ պետք է հիմնովին փոխի իր կյանքը և մասնագիտություն ձեռք բերի։ Նա  ընդունվել է Բեմական խոսքի և դրամատիկական արվեստի կենտրոնական դպրոց և այնտեղ սովորել երեք տարի՝ զուգահեռ աշխատելով որպես աղբահան, թանգարանի աշխատակից և հյուսն։

Կարիերա 
Կրթությունն ավարտելուց հետո Սյուելը կնքել է իր առաջին պրոֆեսիոնալ պայմանագիրը գործակալի հետ։ Դա եղել է Ջուդի Դենչի շնորհիվ, ով նկատել է երիտասարդ դերասանին, երբ բեմադրել է ներկայացում նրա դերասանական դպրոցում։ Սակայն նրա կարիերայում իսկական բեկում եղել է 1993 թվականի, երբ նկարահանվել է Մայքլ Ուիների «Կեղտոտ շաբաթավերջ» ֆիլմի գլխավոր դերում։ Հենց այդ տարի կայացել է նրա նորամուտը լոնդոնյան բեմում «Making it better» պիեսով, որի համար արժանացել է Լոնդոնի թատերական քննադատների միության մրցանակի «Լավագույն սկսնակ» անվանակարգում։ 1994 թվականին Սյուելը կատարել է Ջորջ Էլիոթի դերը Ուիլ Լադիսլավի «Միդլմարչ» էկրանավորման մեջ։ 1993 թվականին ստանձնել է Սեպտիմուս Խոջի կերպարը Թոմ Ստոպարդի «Արկադիա» պիեսի օրիգինալ անձնակազմում։ Այդ դերի համար նա ներկայացվել է  Լորենս Օլիվյեի մրցանակի։

Դերասանական կարիերայի հաջող սկիզբը նրան հնարավորություն է ընձեռել հայտնվել Բրոդվեյան «Translations» թատրոնի ամերիկյան բեմահարթակում։
Թատրոնում իր դերակատարումների և դերասանական վարպետության համար Սյուելն ստացել է «Broadway’s Theatre World Award» (Բրոդվեյան թատրոնի մրցանակ) մրցանակ։

Թատրոնում իր հիմնական աշխատանքին զուգահեռ դերասանն սկսել է հանդես գալ ոչ մեծ դերերով հեռուստա- և կինոֆիլմերում։ Նրա առաջին աշխատանքը կինոյում եղել է թմրամոլի դերը 1991 թվականի «Քսանմեկ» ֆիլմում։ Նրան մեծ ճանաչում են բերել հեռուստասերիալներում կատարած դերերը։ Կինոյում կատարած նրա հետագա դերերն արժանացել են դրական արձագանքի հեռուստադիտողի կողմից, սակայն այդ ֆիլմերը, որոնցում նկարահանվել է Սյուելը, հաջողություն չեն ունեցել։

1998 թվականին ստացել է գլխավոր դեր «Մութ քաղաք» ֆիլմում։ 2000 թվականին Ռուֆուսը նկարահանվել է «Օրհնեցեք երեխային» ֆիլմում այնպիսի աստղերի հետ, ինչպիսիք են Քիմ Բեսինջերը, Քրիստինա Ռիչիի։ 2001 թվականին նկարահանվել է «Մի ասպետի պատմություն» ֆիլմում։

2006 թվականին ներկայացել է BAFTA TV Award մրցանակի «Լավագույն դերասան» անվանակարգում «Վերա-Շեքսպիր» ֆիլմի համար։ 2010 թվականին փոքր դերով հանդես է եկել «Զբոսաշրջիկը» ֆիլմում, որում նկարահանվել են նաև Անջելինա Ջոլին և Ջոնի Դեփը։ Նույն տարում նկարահանվել է «Երկրի սյուներ» մինի սերիալում։ 2012 թվականին խաղացել է «Նախագահ Լինքոլն։ Վամպիրների որսորդ» ֆիլմում՝ մարմնավորելով գլխավոր չարագործին` վամպիր Ադամին։ 2014 թվականին նկարահանվել է «Հերակլես» ֆիլմում Դուեյն Ջոնսոնի հետ միասին։ 2015 թվականին հնչյունավորել է սըր Կլոդին «Անհավատալի Բլինքի Բիլը» մուլտֆիլմում։ 2015 թվականից 2016 թվականը  նկարահանվել է «Մարդը բարձր ամրոցում» հեռուստասերիալում։ 2016-2017 թվականներին  կատարել է Մելբուռնի դերը «Վիկտորյա» հեռուստասերիալում։

Թատերական բեմում Ռուֆուս Սյուելն առավել հայտնի է Թոմ Ստոպարդի ներկայցումներից։ Ներկայում կինոյում աշխատելու հետ միասին նա նաև խաղում է Լոնդոնի թագավորական թատրոնում։

Անձնական կյանք 
1999 թվականից 2000 թվականը ամուսնացած է եղել Յասմին Աբդալայի հետ։ 2002 թվականի մարտի 18-ին Ռուֆուսն Էմի Գարդներից ունեցել է տղա` Ուիլյամ Դուգլաս Սյուելը։ Ռուֆուսը և Էմին ամուսնացել են 2004 թվականին և ամուսնալուծվել 2006 թվականին։ Ռուֆուսն ունի նաև դուստր։

Ընտրյալ ֆիլմագրություն

Ծանոթագրություններ 

Բրիտանացի դերասաններ
Լոուրենս Օլիվիեի մրցանակի դափնեկիրներ
20-րդ դարի թարգմանիչներ
Հեռուստատեսային դերասաններ
Թատրոնի դերասաններ
Անգլիացի թարգմանիչներ
Անգլիացի կինոդերասաններ
Բրիտանացի հեռուստատեսային դերասաններ